
姚希得，字逢源，潼州人。南宋嘉定十六年（1223）进士，嘉熙间（1237-1240）由签书枢密院通判福建军州事。徒步至郡，侯吏不知为通判也。居官忠亮清俭，好引善类，不图虚誉。

姚耆寅，会稽人，淳熙六年（1179）进士，建阳知县。知县事，以兴学为己任，捐金购六经子史等书充学共，备诸生诵习，邑人称前令肖之敏贤，耆寅叹曰：“响往旧矣，吾洵忝居后尘也。”遂画肖之敏像，合祀于三贤祠，曰：四贤祠。朱子（朱熹）为记。

姚镆，字英之，慈溪人，弘治六年进士，拜右副都御史，巡抚廷绥，迁福建副使、改督学政。正德九年擢贵州按察使，寻召为工部右侍郎，出督漕运，改兵部左侍郎，迁右都御史提督两广军务，兼巡抚田州，十三年命以兵部尚书，总制三边军务。长子姚涞，嘉靖而年癸未（1523）年状元；次子姚汲，例荫尚书。堂侄姚沅、姚澜、姚浴、姚颖皆入仕，长孙（涞子）集、（汲子）梃；曾孙严、孟昭皆能文。孟昭万历初举人，官罗田县令。姚镆为姚棨第三子廷芳后裔，慈溪望族。附状元姚涞传。
状元姚涞，字维东，号明山。母张氏，梦五色鸟投怀，遂生涞。七岁就学，聪慧强记，能属文；及长，状貌齐伟，资质过人，论议辄以天下为己任，举正德十一年乡试第一人，连不第益肆力问学，尝曰：“读书当与天下后世争雄，长一方不足为也。”嘉靖二年（1523）以礼部第一人廷对魁天下，授翰林院修撰。时适父姚镆自绥巡抚还，父子同诣阙。明年大礼仪。起涞，偕臣僚伏阙，争之，杖于庭。寻复官，充经筳时讲，晋侍读学士。丁父艰，嘉靖十六年（1537）以衰毁卒。明世宗尝问：“髯状元安在？”或以卒对，“上深为悼惜，特赐祭。”涞性孝友，六岁丧母，执礼如成人，善事继母，尝以尚书例荫让异母弟汲。人皆称美。嘉靖十三年，应同科二甲57名进士陈哀之请来闽东宁德，为哀父陈宁撰墓志，阅宁德姚氏谱后，确定宁德西乡（今姚溪尾）人为同宗，先祖廷芳与廷义系同胞兄弟，姚棨公之后。

姚璧，正统间巡按闽中（福建巡按御史），奏滨海卫所仓廒，旧隶武职，其弊多端，乞改隶州县有司，仍于各府县。罢通判。县丞一员提总收支，从之。
姚一元，字维贞，长兴人，嘉靖二十三年（1544）甲辰进士。以福建按察使（副使）领巡海道浚城深沟，约束坚明，终任无倭警。

姚泰，泰州人，天顺间任南平县主簿，征科得法，爱民如子；去之日，行李萧然。
姚芝兰，字汝芳，桐城人，万历辛丑（1601）进士。万历间由海澄知县累擢任汀州府知府，搜善积五千缗，抵辽饷，清河税，严锢婢，民称善政。初任海澄县令时，去军储积弊，睿渠抗旱，并置学田，亦多善政，海澄人立名宦祠祀之。

姚孙榘，桐城人，天启间进士，任晋江知县。时沿海多啸，聚编设保甲以防，内间环卫城堡以壮外捍，耕不变，商安肆，当荒旱之存，至不扰民，而赋无逋。论者谓：有救时之才云。

姚应龙，慈溪举人，万历间任南平知县，擢漳州府同知，发帑金茸海艘，缮筑各讯营堡，饬战舰，精简阅，清什伍，负海仕苻，无窃发者。

姚仲韶，茂名人，嘉靖间任永安知县，廉明饬法，盗贼屏迹，狱无冤人。卒于官，士民垂涕。

姚全，麻城人，万历间任同安县教谕，待士不以显晦疏教有异；视帅教者，诱掖之，不如约者，切责之，尝作海防，议可，见之施行。御史何维柯廉其贤，移词奖焉。

姚迟，秀山举人，崇祯间任德化知县。时泉宦炽，泉屯之在德化者，屯丁悉兑，势宦收取，民不堪命，绘图叩阙，事下按验，迟力为民剖析冤状，反复数四，痛哭流涕。当道感动，上其事，岁省额外横索万余金。

姚启圣，字熙正，一字忧庵，绍兴人，康熙二年（1663）癸卯顺天解元，初任秀山知县。康熙十三年（1674）耿逆乱闽，启圣从康亲王入闽，精忠降，启圣以功迁福建布政使。吴三桂骁将韩大任由赣入汀与郑锦会合，十六年启圣随康王收复邵武、兴化、漳泉，郑锦遁归厦门。十七年，总督郎廷相会诸军讨郑锦失利，天子擢启圣为总督，十九年攻入海澄、厦门、金门，锦退保澎湖，二十年郑锦死，子克塽幼，二十二年改克澎湖，克塽降。启圣以病卒于官，柩出西郊，士庶填衢巷，跪奠流涕，为祠于洪江浒，肖像祀之。

姚宸中，寰邱，江南繁昌贡生，顺治十年（1656）任光泽知县。邑罹兵燹之，民多负逋。宸中力请缓简讼狱，宽徭役，民气以苏。

姚堂，字尔升，山东人，从戎塞外。康熙间任福建闽安水师副将，升处州总兵，移镇台湾，绥番蛮，戢骄兵，禁讯口需索。升广东提督，移福建水师，归卒，荫子入监。

